Oficialusis leidinys L 130 , 27/05/2003 p. 0021 - 0024



Komisijos sprendimas 2003 m. gegužės 22 d. iš dalies pakeičiantis Sprendimo 2002/304/EB dėl programų, siekiant gauti patvirtintų zonų ir patvirtintų ūkių, atsižvelgiant į virusinės hemoraginės septicemijos (VHS) arba infekcinės hematopoetinės nekrozės (IHN) paplitimą, statusą, I ir II priedus (pranešta dokumentu Nr. C(2003) 1627) (tekstas svarbus EEE) (2003/376/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. sausio 28 d. Tarybos direktyvą 91/67/EEB dėl veterinarijos reikalavimų, reglamentuojančių akvakultūros gyvūnų ir produktų pateikimą į rinką [1], su paskutiniais pakeitimais, padarytais Direktyva 98/45/EB [2], ypač jos 10 straipsnio 6 dalį, kadangi: (1) Sprendimu 2002/304/EB [3] su pakeitimais, padarytais Sprendimu 2002/879/EB [4], Komisija patvirtino programas siekiant gauti patvirtintų zonų ir patvirtintų ūkių, esančių nepatvirtintoje zonoje, atsižvelgiant į vienos arba daugiau žuvų ligų – virusinės hemoraginės septicemijos (VHS) arba infekcinės hematopoetinės nekrozės (IHN) – paplitimą, statusą. (2) Italija pateikė Komisijai papildomas IHN ir VHS kontrolės programas, siekdama vandens baseinams gauti patvirtintų zonų statusą. Šiose programose nurodytos aptariamų zonų geografinės ribos, viešosios valdžios institucijų taikomos priemonės, aprobuotų laboratorijų taikomi analizės metodai, aptariamų ligų paplitimas ir priemonės, skirtos kovoti su šiomis ligomis jas aptikus. (3) Nustatyta, kad Italijos pateiktos programos atitinka Direktyvos 91/67/EB 10 straipsnį. (4) Kai kurios programos, patvirtintos Sprendimu 2002/304/EB, buvo baigtos ir dėl to turėtų būti išbrauktos iš Sprendimo 2002/304/EB. (5) Dėl to Sprendimas 2002/304/EB turėtų būti atitinkamai iš dalies pakeistas. (6) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimas 2002/304/EB iš dalies pakeičiamas taip: 1. I priedas pakeičiamas šio sprendimo I priedo tekstu. 2. II priedas pakeičiamas šio sprendimo II priedo tekstu. 2 straipsnis Šis sprendimas skirtas valstybėms narėms. Priimta Briuselyje, 2003 m. gegužės 22 d. Komisijos vardu David Byrne Komisijos narys [1] OL L 46, 1991 2 19, p. 1. [2] OL L 189, 1998 7 3, p. 12. [3] OL L 104, 202 4 20, p. 37. [4] OL L 305, 2002 4 20, p. 59. -------------------------------------------------- I PRIEDAS ZONOS, KURIOSE ĮGYVENDINAMOS PATVIRTINTOS PROGRAMOS, SIEKIANT GAUTI PATVIRTINTOS ZONOS STATUSĄ, ATSIŽVELGIANT Į VIENOS ARBA DAUGIAU ŽUVŲ LIGŲ VHS IR IHN PAPLITIMĄ 1. ZONOS DANIJOJE, KURIOSE ĮGYVENDINAMOS PATVIRTINTOS PROGRAMOS, SIEKIANT GAUTI PATVIRTINTOS ZONOS STATUSĄ, ATSIŽVELGIANT Į VHS IR IHN PAPLITIMĄ - FISKEBÆK Å baseinas - Visos JUTLANDIJOS DALYS, esančios į pietus ir vakarus nuo Storåen, Karup å, Gudenåen ir Grejs å baseino - DANIJOS SALŲ plotas 2. ZONOS VOKIETIJOJE, KURIOSE ĮGYVENDINAMOS PATVIRTINTOS PROGRAMOS, SIEKIANT GAUTI PATVIRTINTOS ZONOS STATUSĄ, ATSIŽVELGIANT Į VHS IR IHN PAPLITIMĄ - zona WOLFEGGER AACH ir ROHRSEE vandens baseine - zona OBERN NAGOLD vandens baseine 3. ZONOS ISPANIJOJE, KURIOSE ĮGYVENDINAMOS PATVIRTINTOS PROGRAMOS, SIEKIANT GAUTI PATVIRTINTOS ZONOS STATUSĄ, ATSIŽVELGIANT Į VHS IR IHN PAPLITIMĄ - AUTONOMINĖ LA RIOCHA BENDRUOMENĖ. 4. ZONOS PRANCŪZIJOJE, KURIOSE ĮGYVENDINAMOS PATVIRTINTOS PROGRAMOS, SIEKIANT GAUTI PATVIRTINTOS ZONOS STATUSĄ, ATSIŽVELGIANT Į VHS IR IHN PAPLITIMĄ - LES FORGES - LA NIVE ir LES NIVELLES - L'ÉLORN 5. ZONOS ITALIJOJE, KURIOSE ĮGYVENDINAMOS PATVIRTINTOS PROGRAMOS, SIEKIANT GAUTI PATVIRTINTOS ZONOS STATUSĄ, ATSIŽVELGIANT Į VHS IR IHN PAPLITIMĄ 5.1. Autonominė Bolzano provincija BOLZANO PROVINCIJOS ZONA - zona apima visus Bolzano provincijoje esančius vandens baseinus. Zona apima ZONA VAL DELL'ADIGE zonos aukštutinę dalį, t. y. Adige upės vandens baseiną nuo jos ištakų Bolzano provincijoje iki Trento provincijos ribų. ( NB: likusiai ZONA VAL DELL'ADIGE zonos žemutinei daliai taikoma Autonominės Trento provincijos patvirtinta programa. Šios zonos aukštutinė ir žemutinė dalys turi būti laikomos vienu epidemiologiniu vienetu. ) 5.2. Autonominė Trento provincija ZONA VAL DI SOLE E DI NON - vandens baseinas nuo Noce upelio iki S. Giustina tvenkinio. ZONA VAL DELL'ADIGE – žemutinė dalis - Adige upės vandens baseinas ir jos ištakos, esančios Autonominės Trento provincijos teritorijoje, nuo Bolzano provincijos ribų iki Ala tvenkinio (hidroelektrinės). ( NB: ZONA VAL DELL'ADIGE zonos aukštutinei daliai taikoma Bolzano provincijos patvirtinta programa. Šios zonos aukštutinė ir žemutinė dalys turi būti laikomos vienu epidemiologiniu vienetu. ) ZONA TORRENTE ARNÒ - vandens baseino plotas nuo Arnò srovės ištakų iki užtvankų, esančių pasroviui, prieš Arnò srovei įtekant į Sarca upę. ZONA VAL BANALE - Ambies srovės vandens baseino plotas iki hidroelektrinės tvenkinio. ZONA VARONE - vandens baseino plotas nuo Magnone srovės iki krioklio. ZONA ALTO E BASSO CHIESE - Chiese upės vandens baseino plotas nuo ištakų iki Condino užtvankos, išskyrus Adanà ir Palvico srovių baseinus. ZONA TORRENTE PALVICO - Palvico srovės telkinio vandens baseino plotas iki betono ir akmenų užtvankos. 5.3. Veneto regionas ZONA TORRENTE ASTICO - Astico upės vandens baseino plotas nuo šios upės ištakų, esančių Autonominėje Trento provincijoje, Vicenza provincijoje ir Veneto regione, iki tvenkinio, esančio netoli Pedescala tilto Vicenza provincijoje. Astico upės dalis pasroviui tarp tvenkinio, esančio netoli Pedescala tilto, ir Pria Maglio užtvankos laikoma buferine zona. 5.4. Umbrijos regionas ZONA FOSSO DE MONTERIVOSO: Monterivoso upės vandens baseinas nuo jos ištakų iki nepraeinamų Ferentillo užtvankų. 5.5. Lombardijos regionas ZONA VAL BREMBANA: Brembo upės vandens baseinas nuo jos ištakų iki nepraeinamų užtvankų de Ponte S. Pietro komunoje. 6.A. ZONOS SUOMIJOJE, KURIOSE ĮGYVENDINAMOS PATVIRTINTOS PROGRAMOS, SIEKIANT GAUTI PATVIRTINTOS ZONOS STATUSĄ, ATSIŽVELGIANT Į VHS IR IHN PAPLITIMĄ - visa kontinentinė SUOMIJOS dalis ir jos pakrantė, išskyrus Åland provinciją ir draudžiamąją zoną Pyhtää vietovėje. 6.B. ZONOS SUOMIJOJE, KURIOSE ĮGYVENDINAMOS PATVIRTINTOS PROGRAMOS, ĮSKAITANT SPECIALIAS VHS LIKVIDAVIMO PRIEMONES, SIEKIANT GALUTINAI GAUTI PATVIRTINTOS ZONOS STATUSĄ, ATSIŽVELGIANT Į VHS IR IHN PAPLITIMĄ - visa ÅLAND PROVINCIJA ir draudžiamoji zona Pyhtää. -------------------------------------------------- II PRIEDAS ŪKIAI ITALIJOJE, KURIUOSE ĮGYVENDINAMA PROGRAMA, SIEKIANT GAUTI PATVIRTINTO ŪKIO, ESANČIO NEPATVIRTINTOJE ZONOJE, STATUSĄ, ATSIŽVELGIANT Į VHS IR IHN PAPLITIMĄ 1. REGIONAS: FRIULI VENEZIA GIULIA, UDINE PROVINCIJA Tagliamento upės nusausintame telkinyje esantys ūkiai: - Azienda Vidotti Giulio s.n.c., Sutrio. 2. REGIONAS: VENETO REGIONAS Sile upės nusausintame telkinyje esantys ūkiai: - Azienda Troticoltura S. Cristina, Via Chiesa Vecchia 14 – Loc. S. Cristina di Quinto --------------------------------------------------